何汝霖

何汝霖  ， 字雨人 ， 齋名知所止齋 。 祖籍江西大庾 ， 江蘇江寧 人 ， 清朝大臣 。 嘉慶元年師從汪楫 ， 十八年拔貢 ， 初授工部七品小京官 ， 籤分工部 ， 營繕司行走 ； 道光五年中舉人 。 歷任軍機章京 、 內閣侍讀學士 、 太常寺少卿 、 大理寺少卿 、 宗人府府丞 、 左副都御史 、 兵 、 戶 、 禮三部尚書 。 道光二十年 ， 以大理寺少卿加三品銜在軍機大臣上學習行走 。 咸豐初年 ， 何年逾七十 ， 仍襄樞務 ， 時陳孚恩由章京躋軍機大臣 ， 一日在直 ， 何觸火爐幾僕 。 陳譏笑 ： 「 人當避爐 ， 爐豈能避人? 」 二年 ， 以足疾乞罷直 ； 未幾 ， 卒 ， 贈太子太保 ， 諡恪慎 。